钦定古今图书集成/明伦汇编/氏族典/第343卷 > 刘同升
## 钦定古今图书集成/明伦汇编/氏族典/第343卷 > 刘同升

按《明外史刘应秋传》：“应秋子同升，字晋卿。崇祯十年
殿试第一，授修撰。杨嗣昌夺情入阁，同升抗疏言之。
帝怒，谪福建按察司知事，移疾归。福王立，召起故官，
不赴。明年，江西郡县多失，同升携家将入福建，止雩
都，与杨廷麟谋兴复。唐王加为祭酒。同升乃入赣州，
偕廷麟筹兵食，取吉安、临江，加詹事。廷麟请以同升”
抚南赣。卒于赣州；谥“文忠。”